सद्भावी सत्यान्वेषी गृहस्थ बन्धुओं ! हम आत्मा या ब्रह्म थे परन्तु परमात्मा या परमब्रह्म के सकाश से आदि-शक्ति या महामाया रूप प्रकृति द्वारा पूर्व के प्रारब्ध के अनुसार तथा जैविकीय सम्बन्ध के कारण जीव रूप में पिता-माता की इच्छा के अनुसार पिता के अन्तर्गत शुक्र रूप में होता हुआ वीर्य के सहारे माता के गर्भ में आकर शरीर बना, परन्तु पुनः ब्रह्म शक्ति से प्राण-संचार द्वारा हम शरीर से पृथक् जीव शरीर में रहते हुए भी शरीरस्थ नार पुरइन (ब्रह्मनाल) के माध्यम से ऊध्र्वमुखी मुद्रा में रहते हुए अपने (हम जीव के) असल अविनाशी दिव्य पिता-माता रूप ब्रह्म-शक्ति से दरश-परश से मेल-मिलाप रखते हुए--ब्रह्ममय (जीव$आत्मा हँ्सो) रूप में रहा । गर्भ में रहने तक तो ब्रह्ममय ही रहा, परन्तु गर्भ से बाहर आते ही, जढ़ता एवं मूढ़ता से ग्रस्त, अधःपतन को प्राप्त अधः पतित रूप शारीरिक माता-पिता या संरक्षक द्वारा चमईन (प्रसव सेविका) बुलवाकर उसी से शरीरस्थ नार-पुरईन कटवा दिया गया । जैसे ही नार-पुरइन कटा वैसे हम जीव का ब्रह्म-शक्ति से जो दरश-परश वाला जो सम्बन्ध था वह भी कट गया जिससे हम जीव को निरन्तर दिखलायी देने वाली उस ब्रह्म-ज्योति से हम जीव बिछुड़ कर घोर अंधेरा में हो गये । मेरे चारों तरफ जो ब्रह्म ज्योति थी उसके स्थान पर चारों तरफ ही घोर अंधेरा हो गया जिसके अन्दर मुझे अपनी सुध भी न रही और हम जीव अपनी ऊध्र्वमुखी दृष्टि को चारों तरफ दौड़ा-दौड़ा कर लगे उस ब्रह्म ज्योति की खोज करने परन्तु सब प्रयत्नों के बावजूद भी हमें वह ब्रह्म ज्योति जो हमारे पिता-माता के रूप में थे तथा जिसने गर्भ जैसे घोर अंधेरी कोठरी में भी उजाला (दिव्य-ज्योति या ब्रह्म ज्योति) देते थे, जहाँ कुछ नहीं था वहाँ पर दिव्य ध्वनियाँ सुना-सुना कर आनन्द मग्न रखे थे, जहाँ कोई सहारा नहीं देने वाला था, वहाँ वे हमें प्राण संचार द्वारा नाम-- सोऽह-हँ्सो-शब्द का सहारा दिया तथा हमेशा हमें अपना ब्रह्म ज्योति रूप दर्शाते थे आदि आदि बातें सोचते हुए घोर अंधेरे में उस ब्रह्म ज्योति को खोज करते हुए विक्षिप्त सा हो गये और अब हम जीव निःसहाय जैसे हो गये तो उस परेशानी के कारण हमारी ऊध्र्वमुखी दृष्टि उस ब्रह्म ज्योति की खोज करती हुई अधोमुखी होकर परेशान होने लगी तब तक शारीरिक आँख जो बन्द थी, अचानक खुल गयी, तो विक्षिप्तता अवस्था में ही एक ज्योति (दीप-ज्योति) दिखलायी दिया, तो हम तो घोर अंधेरे में ज्योति (दिव्य ज्योति) के खोज में थे ही तो ज्योति (दीप ज्योति) देख मुझे कुछ राहत मिला । हमें क्या पता कि यह दीपक की ज्योति है जो हमको लुभाने फँसाने हेतु रखा गया है ।